Source: http://ehmmsa.nmhh.hu/definitions&ch=/K
Timestamp: 2018-02-20 15:16:42
Document Index: 21903803

Matched Legal Cases: ['§ 61', '§ 62', '§ 63', '§1', '§ 66', '§ 68']

Kábelmodem Az előfizetőnél telepített, kábeltelevíziós rendszeren történő adatátvitelre szolgáló modulátor-demodulátor.
Forrás: DOCSIS szabvány.
Kapacitás egyszerű továbbértékesítése A kapacitás egyszerű továbbértékesítése adatátvitelnek önálló kereskedelmi szolgáltatásként bérelt vonalakon a nyilvánosság számára való nyújtását jelenti, a kapcsolási, adatfeldolgozási és tárolási vagy protokol konverziós funkciókat csak olyan mértékig beleértve, amely a nyilvános kapcsolt hálózatból, illetve hálózatba történő valós idejű átvitelhez szükséges.
Forrás: Saját (92/44/EEC) and (90/388/EEC) AS AMENDED: alapján
Kapacitástöbblet A vállalkozásnak az a képessége, hogy kapacitásának járulékos beruházással járó bővítése nélkül tudja kimenetének (termékeinek, szolgáltatásainak) volumenét növelni.
Forrás: Saját 2002/21/EC Annex II alapján
Kapcsolódó eszközök 1. Elektronikus hírközlő hálózat üzemeltetéséhez, illetve elektronikus hírközlési szolgáltatás nyújtásához kötődő, vagy ahhoz igénybe vehető eszközök, ideértve többek között a feltételes hozzáférési rendszereket és az elektronikus műsortájékoztatókat. 2. Kapcsolódó eszközök: a helyi hurok átengedésével , a kábelcsatlakozások és a megfelelő információtechnológiai rendszerek, amelyekhez való hozzáférés szükséges ahhoz, hogy a kedvezményezett versenyképesen és tisztességesen szolgáltatásokat nyújthasson.
Forrás: 1. 2003. évi C. törvény az elektronikus hírközlésről 188. § 61. 2. Regulation 2887/2000 (EC) Art. 2 (i)
Káros zavarás Olyan zavarás, amely veszélyezteti a rádiónavigációs szolgálat vagy más biztonsági szolgálat működését, vagy amely más módon komolyan károsítja akadályozza vagy ismételten megszakítja az alkalmazandó európai úniós vagy nemzeti jogszabály szerint működő rádiótávközlési szolgáltatást.
Forrás: 2003. évi C. törvény az elektronikus hírközlésről 188. § 62.
Kereslet árrugalmassága 1. A kereslet árrugalmassága megmutatja, hogy egy termék árának változása milyen változást eredményez a termék iránti kereslet mennyiségében. Kiszámításának módja, hogy a keresett mennyiség százalékos változását elosztjuk az ár százalékos változásával. A kereslet árrugalmasságának értéke általában negatív, (minusz) végtelen és nulla között változik: minél kisebb az értéke, annál rugalmasabb a kereslet. A kereslet árrugalmasságát számos tényező befolyásolja, ezek közül egyik a helyettesítő termékek léte. Abban az esetben, ha sok helyettesítő termék létezik, a kereslet általában rugalmasabb, ezáltal a vállalkozások kevésbé tudják befolyásolni a termék árát. 2. A fogyasztók árérzékenységének jellemzője. A keresleti rugalmasság alacsony, ha az adott árváltozás nem váltja ki a kereslet változását, míg magas keresleti rugalmasság esetén egy viszonylag alacsony árcsökkenés is a kereslet jelentős növekedését okozza.
Forrás: 1. Saját, Kopányi Mihály: Mikroökonómia és OECDalapján 2. Saját, IRG: Common interpretation of the SMP concept 3.30 pont nyomán
Keresleti helyettesítés A keresleti helyettesítés lehetővé teszi a hatóság számára azon helyettesíthető áruk vagy áruskála meghatározását, amelyekre a fogyasztók könnyen válthatnak egy relatív áremelkedés esetén.
Forrás: 8001/2004 IHM Tájékoztató 49.
Keresleti helyettesíthetőség A keresleti helyettesíthetőséget annak a mérésére használják, hogy a fogyasztók milyen mértékben készek egyéb árukkal vagy szolgáltatásokkal helyettesíteni a kérdéses árukat vagy szolgáltatásokat.
Keskenysávú Beszéd, fax és kisfelbontású mozgókép kilobites sebességű átviteli képessége. A szélessávú rendszerekkel ellentétben nem képes kezelni a finom felbontású színes mozgóképeket, megabites sebességű adatátvitelt.
Készpénzátutalási megbízás A postán készpénz befizetéssel kezdeményezett átutalás hitelintézeteknél vezetett bankszámlára.
Készülék A rádióberendezés és az elektronikus hírközlő végberendezés.
Forrás: 2003. évi C. törvény az elektronikus hírközlésről 188. § 63.
Kétszeres szegmens forgalmi szolgáltatás Regionális összekapcsolási szolgáltatás, amelyben nincs összekapcsolási pont azon a regionális irányítási területen, ahol a hívó vagy a hívott előfizető hálózati végpontja van.
Kétvégű bérelt vonali összekapcsolási szolgáltatás 1. A szolgáltató a két összekapcsolási pontján a másik szolgáltató távközlő hálózatában vesz igénybe ezen összekapcsolási pontoktól egy-egy áramkörszakaszt bérelt vonali szolgáltatás nyújtása érdekében. 2. A szolgáltató a két összekapcsolási pontján a másik szolgáltató távközlő hálózatában vesz igénybe ezen összekapcsolási pontoktól egy-egy áramkör szakaszt bérelt vonali szolgáltatás nyújtása érdekében. Lehet egyszeres szegmens kétvégű áramkör vagy kétszeres szegmens kétvégű áramkör bérelt vonali összekapcsolási szolgáltatás.
Kézbesített távirat A posta által kézbesített táviratok száma.
Kézi műszer Kezelőszemélyzet folyamatos közreműködését igénylő mérőműszer.
Forrás: NMHH "VE 50942" jelű vizsgálati eljárása
Kiegészítő eszközök Az elektronikus hírközlő hálózattal és/vagy elektronikus hírközlési szolgáltatással kapcsolatos eszközök, amelyek lehetővé teszik és/vagy támogatják a szolgáltatások nyújtását az adott hálózat és/vagy szolgáltatás útján. Magában foglalja a feltételes hozzáférési rendszereket és az elektronikus műsortájékoztatókat.
Forrás: Directive 2002/21/EC Art 2 (e)
Kiegészítő szolgáltatások Hálózati alapszolgáltatások nyújtásához nélkülözhetetlen szolgáltatások, így különösen helymegosztási szolgáltatások, közvetítőválasztási szolgáltatások, csatlakozónyaláb szolgáltatás, közös eszközhasználat, számlázási szolgáltatások, műszaki vizsgálatok, átadás-átvételi vizsgálatok.
Forrás: 277/2003. (XII. 24.) Korm. 3. § (1) 10
Kiegyenlítő vásárlóerő 1. Egy termék vagy szolgáltatás előállítójával szemben egyes fogyasztók, felhasználók erős tárgyalási pozíciója, melynek jelentős mértékű befolyása lehet a szolgáltatók közti versenyre, mivel amennyiben ezzel az erős tárgyalási pozícióval élnek a fogyasztók felhasználók, az korlátozhatja a termék vagy szolgáltatás előállítójának független viselkedését, a szolgáltatás nyújtásának feltételeit (így különösen az árazását). A kiegyenlítő vásárlóerő megjelenése főként akkor valószínűsíthető, ha egy vállalkozás outputjának jelentős hányadát egy koncentrált fogyasztói csoport vásárolja meg. 2. Az erős tárgyalási pozícióval rendelkező ügyfelek érdekérvényesítő képessége, amely korlátozza a vállalkozások (szolgáltatók) ügyfeleiktől független cselekvési lehetőségét.
Forrás: Saját, IRG alapján
Kijelölt tanusító szerv Megfelelőségi tanusítvány kiadására külön jogszabály alapján kijelölt szervezet, amelynek bejelentése az Európai Bizottsághoz megtörtént.
Forrás: 5/2004.(IV.13.) IHM rendelet
Kilépési pont A titkos információgyűjtés, illetve titkos adatszerzés során a szolgáltató rendszeréből a monitoring rendszerrel, rendszerekkel kinyert közlemények és kísérőadatok fizikai átadási pontja a Nemzetbiztonsági Szakszolgálat felé, amelyet a szolgáltató a 92. § (2) bekezdésében meghatározottak szerint egyeztetett helyen és formában biztosít.
Kínálati helyettesítés A kínálati helyettesítés vizsgálata lehetővé teszi a hatóság számára annak megállapítását, hogy melyek azok az elektronikus hírközlési piacon lévő szolgáltatók, melyek rövid távon, jelentős többletköltségek nélkül képesek nyújtani az érintett árut vagy szolgáltatást, mert vagy nyújtanak ilyen, vagy egyenértékűnek tekinthető árut vagy szolgáltatást, vagy már meglévő hálózatuk alapvetően alkalmas ezek nyújtására.
Forrás: [Módszertan [28] nyomán]
Kínálati helyettesíthetőség A kínálati helyettesíthetőség azt jelzi, hogy a kérdéses árut vagy szolgáltatást nem nyújtó szolgáltatók képesek lennének-e az adott áru/szolgáltatás előállítására/nyújtására azonnal vagy rövid távon - jelentős többletköltségek nélkül - átállni.
Forrás: 8001/2004 IHM Tájékoztató 39.
Kiskereskedelmi piac Olyan előfizetői szolgáltatások, amelyeket a szolgáltató végfelhasználók számára nyújt.
Forrás: 8001/2004 IHM Tájékoztató
Kismértékű, de jelentős, tartós áremelkedés A kismértékű, de jelentős, tartós áremelkedés fogalma a hipotetikus monopolista teszt alkalmazásához kapcsolódik. Az európai szabályozási gyakorlatban a hatóság a hipotetikus monopolista tesztnél általában egy 5-10 % közötti állandó áremelkedés fogyasztókra vagy szolgáltatókra gyakorolt hatását veszi figyelembe.
Forrás: 8001/2004 IHM Tájékoztató.
Kizárólagos jogok 1. Kizárólagos jogok alatt azok a jogok értendők, amelyeket egy tagállam jogszabályi, rendeleti vagy közigazgatási eszközök útján egyetlen vállalkozásnak biztosít, fenntartva részére a jogot arra, hogy elektronikus kommunikációs szolgáltatásokat nyújtson vagy elektronikus kommunikációs tevékenységekre vállalkozzon egy adott földrajzi területen belül. 2. Egyetlen vállalkozásnak jogszabályban vagy közigazgatási határozatban biztosított olyan jog, amely alapján kizárólag az ilyen joggal rendelkező vállalkozás végezheti az adott tevékenységet egy adott földrajzi területen belül.
Forrás: 1. DIRECTIVE 2002/77/EC alapján 2. 2003. évi C. törvény az elektronikus hírközlésről (Eht.)
Kódosztású többszörös hozzáférés (CDMA) Digitális vezeték nélküli átvitelnél használt speciális kódolási eljárás, amelynél a digitális forrás- információt egy másik kódolt digitális jelfolyammal kombinálják, annak érdekében, hogy az információt széles rádiófrekvenciás sávban kenjék szét. Mind az adóban, mind a vevőben az ismert kódolt jelet használva az eredeti információ a vevőben visszanyerhető.
Forrás: COM(94)145 alapján
Koncessziós ellenőrzés A koncessziós szerződésben vállalt kötelezettségekre irányuló ellenőrző tevékenység.
Konvergencia Az az erősödő tendencia, hogy számos tartalmat (hang, videó, szöveg, kép) és szolgáltatást különböző digitális hálózaton (fix szélessávú, mobil infrastruktúra, műhold, kábel, digitális földfelszíni stb.) juttatnak el a fogyasztói készülékek széles választékához (személyi számítógép, digitális személyi asszisztens, televízió, mobil készülék). A konvergencia folyamatát a technológiák és az üzleti modellek fejlődése alapozta meg. Az utat főként a tartalom digitalizációja, az elmozdulás az IP alapú hálózatok felé, a nagysebességű szélessávú hozzáférés előretörése, valamint a multimédiás kommunikáció és a számítástechnikai eszközök elérhetősége jelöli ki. A konvergencia több szinten alakult ki:
Hálózatok konvergenciája – hajtóereje az elmozdulás az IP alapú hálózatok felé. Magában foglalja a fix-mobil konvergenciát és a „három képernyős konvergenciát” (megjelenítés mobileszközön, televízión és számítógépen).
Szolgáltatások konvergenciája – melynek ösztönzői a hálózatok konvergenciája és az innovatív kézi készülékek, és amely lehetővé teszi a hozzáférést a webalapú alkalmazásokhoz , valamint az eszközök sokasága által nyújtott hagyományos és új, értéknövelt szolgáltatásokhoz.
Ipari/piaci konvergencia – ugyanarra a területre tereli azokat az iparágakat, mint az információs technológia, távközlés, média – amelyek korábban különböző piacokon folytatták tevékenységüket.
Jogalkotási, intézményi és szabályozási konvergencia – vagy legalább együttműködés – jön létre a műsorterjesztés és a távközlés szabályozása között. A politikacsinálók a tartalom és a szolgáltatások konvergens szabályozását fontolgatják, függetlenül attól, hogy milyen hálózaton nyújtják azokat (technológia semleges szabályozás).
Eszközök konvergenciája – ma az eszközök döntő többsége mikroprocesszort, képernyőt, tárolóelemet, bemeneti eszközt és valamilyen hálózati interfészt tartalmaz és egyre többféle kommunikációs funkcióval és alkalmazási lehetőséggel rendelkezik.
Konvergálódó felhasználói ismeretek: egyedülálló kapcsolat a végfelhasználók, valamint a távközlési, média és számítógépes technológiák között.
Forrás: 1. Saját, OECD alapján 2. COM(97)263
Koordinált terület Az információs társadalmi szolgáltatókra vagy szolgáltatásokra a Tagállamok jogrendszerében rögzített követelmények, tekintet nélkül arra, hogy azok általános jellegűek, vagy specifikusan azok számára állapították meg. A koordinált terület érinti azokat a követelményeket, amelyeket a szolgáltatónak teljesítenie kell információs társadalmi szolgáltatási tevékenységének megkezdésével kapcsolatban; pl. a min?sítést, felhatalmazást vagy bejelentést érint? követelmények, az információs társadalmi szolgáltatási tevékenység folytatásával kapcsolatban, a szolgáltató viselkedését illet? követelmények, a szolgáltatás min?ségét vagy tartalmát illet? követelmények, beleértve azokat, amelyek a reklámtevékenységre és szerz?désekre alkalmazhatók, vagy a szolgáltató felel?sségét érint? követelmények. A koordinált terület nem tartalmaz olyan követelményeket, mint az áruk szállítására vonatkozó, vagy nem elektronikus eszközökkel nyújtott szolgáltatásokra vonatkozó követelmények.
Forrás: Saját, Directive (2000/31/EC) alapján
Koprodukciós filmalkotás Olyan magyar filmelőállítók által közösen készített filmalkotás, amelyben a filmelőállítók filmalkotásra vonatkozó jogait és kötelezettségeit koprodukciós szerződés rögzíti.
Költségalapú ár Ex-ante kötelezettségek körében jogszabály, vagy a szabályozó hatóság által szabályozott ár, melyet a szolgáltatás költségeiből kiindulva úgy állapítanak meg, hogy az elegendő árbevételt biztosítson a szolgáltató számára beruházásainak megtérüléséhez, üzleti tevékenységének finanszírozásához, ésszerű nyereség mellett. A költségalapú ár alkalmazásának kötelezettségét a végfelhasználók kárára történő túlárazás vagy árprés elkerülése érdekében indokolt előírni.
Forrás: [Hozzáférési Irányelv 13. cikk 1. és 3. bek., valamint McCarthy Tétrault: Telecommunications Regulation Handbook, Price Regulation nyomán]
Könnyen megjegyezhető számok A könnyen megjegyezhető számok abban különböznek a közönséges telefonszámoktól, hogy könnyű megtanulni, megjegyezni azokat, vagy már közismertek is a nagyközönség számára. A könnyen megjegyezhető számok jelentős kereskedelmi értéket képviselnek. A számbillentyűkhöz rendelt szabványos betűkódokkal leírható szavak is különös értéket képviselnek, mint telefonszámok.
Forrás: COM(96)590 alapján
Körzeti médiaszolgáltatás
Az a médiaszolgáltatás, amelynek vételkörzete meghaladja a helyi médiaszolgáltatás vételkörzetét, de vételkörzetében az ország lakosságának kevesebb, mint a fele él.
Forrás: 2010. évi CLXXXV. törvény (Mttv.) V. rész Értelmező rendelkezések 203.§1.25.
Kötelezett szolgáltató Az az elektronikus hírközlési szolgáltató, amelyre nézve az NHH megállapította szerződéskötési kötelezettség feltételeinek teljesülését, továbbá amely szolgáltatóra jogszabály szerződéskötési kötelezettséget állapított meg, valamint amely szolgáltatóra az NHH vagy jogszabály referenciaajánlat közzétételi kötelezettséget állapított meg.
Közönségarány (Share, SHR%)
Televízió: A nézett idő csatornák (ill. egyéb tévéhasználat) közötti megoszlása, azaz az esemény ideje alatt az összes TV-nézéssel töltött időnek mekkora részét fordították a nézők a vizsgált esemény nézésére. Pl.: SHR=35% jelentése: a műsor ideje alatt televíziót nézők 35%-a a vizsgált programot nézte. A share magas értéke a műsorra nézve kedvező (értéke max. 100%: ez azt jelenti, hogy minden tévénéző ezt a programot nézte).
Rádió: a műsor az elhangzás ideje alatt a célcsoport teljes rádióhallgatásának mekkora hányadát "szerezte meg" (%). Itt időt osztunk idővel, a műsorra fordított összes hallgatást osztjuk az összes (más adókat is) hallgatás idejével.
Közös erőfölény Az erőfölényes helyzetet két vagy több, egymástól jogilag és gazdaságilag független vállalkozás birtokolja, amelyek lényegében ugyanúgy állnak szemben ügyfeleikkel és versenytársaikkal, mint egyetlen erőfölényben lévő vállalkozás.
Forrás: Saját; a 8001/2004. (IHK.8.) IHM tájékoztató 87. és 89. § nyomán
Közös eszközhasználat Az elektronikus hírközlési építmények, valamint az elektronikus hírközlő eszközök, így többek között az információs rendszerek közös használata. A helymegosztás a közös eszközhasználat különös formája.
Forrás: 2003. évi C. törvény az elektronikus hírközlésről 188. § 66.
Közös rendelési eljárás A közös rendelési eljárás a Közösségen belüli bérelt vonalak olyan rendelési eljárását jelenti, amely biztosítja a távközlési szervezetek közötti azonosságot, a távközlési szervezetek és a felhasználók által szolgáltatandó információ és annak formájának azonosságát illetően.
Forrás: Saját (92/44/EEC) alapján
Központi referencia adatbázis (KRA) Az a számhordozás érdekében létrehozott adatbázis, amely tartalmazza az összes hordozott számmal kapcsolatos hívásirányítási információt, amelyet a szolgáltatók, valamint a jogszabály alapján erre jogosultak részére rendelkezésre bocsát.
Központrendszeresítési engedély Az építtető által benyújtott kérelem alapján, a hálózat csomópontjában elhelyezett kapcsoló-berendezések, vezérlő, jelzéskezelő és egyéb eszközök kialakítását engedélyező határozat, amely lehetővé teszi különböző távbeszélő-áramkörök összekapcsolását a felhasználók igényei szerint.
Közszolgálati médiaszolgáltatás A közszolgálati médiaszolgáltatók által nyújtott médiaszolgáltatás.
Közvetett állami támogatás Mozgóképszakmai célok megvalósítását szolgáló támogatás, amely után a támogató jogszabályban megállapított adókedvezményeket vehet igénybe.
Közvetett hozzáférés Szolgáltatás, amelnek keretében az ügyfél alternatív (távhívó vagy nemzetközi) szolgáltatót választhat rövid szám tárcsázása útján, hívásonként (másképp: hívásonkénti közvetítőválasztás).
Közvetett irányítás Közvetett irányítással rendelkezik a vállalkozás azon vállalkozás felett, amelyet az általa irányított vállalkozás - vele együtt vagy önállóan - irányít vagy vállalkozások közösen irányítanak.
Forrás: Tpvt. 23. § (2)
Közvetítő előválasztás A közvetítőválasztásnak az a módja, amikor az előfizető szerződésben köti ki a közvetítő szolgáltatót és a hívás közvetítőválasztó előtét alkalmazása nélkül lehetséges.
Forrás: [2003. évi C. törvény az elektronikus hírközlésről 188. § 68.]
Közvetítő szolgáltató Azon elektronikus hírközlési szolgáltató, amely az előfizetői hozzáférést nyújtó szolgáltatóval kötött hálózati szerződése alapján biztosítja az előfizető választása szerinti esetekben a hívott előfizető vagy szolgáltatás elérését.
Közvetítő-előválasztás beállítása Szolgáltatás, amely során a kötelezett szolgáltató helyi központjában előválasztott közvetítő szolgáltatóként beállítja a jogosult szolgáltatót a közvetítő előválasztással élő előfizető vonatkozásában, az előfizető által igényelt hívástípusokra.
Közvetítőválasztás A közvetítőválasztás az elektronikus hírközlési szolgáltató előfizetőjének az a lehetősége, hogy a hívott előfizető vagy szolgáltatás eléréséhez megválassza a közvetítő szolgáltatót, amely az előfizetői hozzáférést nyújtó szolgáltatóval összekapcsoláson keresztül nyilvánosan elérhető telefonszolgáltatást nyújt, amely az alábbi módokon vehető igénybe: közvetítő előválasztás, hívásonkénti közvetítőválasztás.
Közvetítőválasztó előtét beállítása Szolgáltatás, amely során a kötelezett szolgáltató saját hálózatában elvégzi a jogosult szolgáltatószámára kiadott szolgáltató-választó előtét használatához szükséges forgalomirányítási beállításokat.
Közvetlen állami támogatás Mozgóképszakmai célokra nyújtott pénzügyi juttatás.
Közvetlen irányítás Közvetlen irányítással rendelkezik egy vállalkozás vagy több vállalkozás közösen, ha (a) a másik vállalkozás többségi szavazati jogot biztosító üzletrészeivel, részvényeivel, illetőleg a szavazati jogok több mint ötven százalékával rendelkezik (b) jogosult a másik vállalkozás vezető tisztségviselői többségének kijelölésére, megválasztására vagy visszahívására (c) szerződés alapján jogosult a másik vállalkozás döntéseinek meghatározó befolyásolására (d) a másik vállalkozás döntéseinek meghatározó befolyásolására ténylegesen képessé válik.
Közvetlen műholdas (DBS) szolgáltató Sokcsatornás Video Műsorelosztó (SVM), aki több különböző műholdról vesz át műsorokat a műsorszolgáltatókkal kötött szerződése szerint, a műsorokat szolgáltatási csomagokba rendezi és ezeket a csomagokat saját eszközeivel teszi hozzáférhetővé az előfizetők számára. A közvetlen műholdas szolgáltatóknak közszolgálati kötelezettségüknek megfelelően csatornakapacitásuk 4-7%-át nem kereskedelmi műsorok számára kell fenntartaniuk. A közvetlen műholdas előfizetők általában viszonylag kisméretű (szokásosan 1 méternél kisebb átmérőjű) tetőn elhelyezett parabolaantennákat használnak azon adott pályaadatú műholdakról való műsorvételre, amelyekről a DBS szolgáltató továbbítja a műsorokat. Mind a szolgáltatások, mind a berendezések számos kiskereskedelmi forrásból elérhetők az előfizetők számára, beleértve a nagy országos elektronikai kiskereskedelmi hálózatokat.
Forrás: US/Cullen International
Közzététel E törvény által a hatóság számára közzétenni rendelt információ hozzáférhetővé tétele a hatóság hivatalos lapjában, az arra vonatkozó eljárás szerint, valamint a hatóság internetes oldalain haladéktalanul.
Különbözeti költség Egy meghatározott teljesítmény növekmény biztosításából fakadó költségek, amennyiben egy bizonyos szintű teljesítményt (amely lehet nulla is) már biztosítanak. Ennek megfelelően a különbözeti költségeket olyan költségként határozhatjuk meg, amelyek a teljesítmény növekmény biztosításának mellőzésével kerülhetők el.
Forrás: US (FCC Docket 96-98)
Különleges jogok 1. Korlátozott számú vállalkozásnak jogszabályban, vagy közigazgatási határozatban, egy adott földrajzi területen belül biztosított jogok,a) amelyek az ilyen elektronikus hírközlési szolgáltatások nyújtására vagy elektronikus hírközlési tevékenység végzésére felhatalmazott vállalkozásokat kijelölik vagy számukat kettőre vagy többre korlátozzák nem objektív, arányos és diszkriminációmentes feltételek mellett, vagy b) amelyek egyes vállalkozásoknak nem objektív, arányos és diszkriminációmentes feltételek mellett biztosítanak olyan jogszabályi vagy szabályozási előnyöket, amelyek jelentős mértékben befolyásolják más vállalkozások lehetőségét arra, hogy ugyanolyan elektronikus hírközlési tevékenység végzésére vállalkozzanak, ugyanazon földrajzi területen belül, lényegében azonos feltételek mellett.
Forrás: Saját, Eht és 2002/77/EC alapján